Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 910/11/5511	Žilina, 24.1.2012
EEČ : 2-43-23-2012

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného zariadenia podľa § 286 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Žilina
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 224,81 € 
b.	Peňažná suma určená na všeobecne prospešné účely: 160,00 € 
c.	Konkrétny adresát peňažnej sumy určenej na všeobecne prospešné účely: XXXXX, IČO: XXXXX, č. účtu: XXXXX 
d.	Suma odovzdaná štátu na peňažnú pomoc obetiam trestnej činnosti: 80,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
realizované vyšetrovateľom (policajným orgánom) Odb.kriminálnej polície OR PZ  XXXXX pod spisovou značkou ORP-1204/1-OVK-ZA-2011.

Skutková veta: 
V presne nezistený deň mesiaca august 2011 v XXXXX v panelovom dome na ulici XXXXX na I. poschodí v spoločných priestoroch na chodbe pri byte č. XXXXX otvoril elektrickú rozvodnú skriňu, nožíkom narezal čierny prívodný koaxiálny kábel patriaci spoločnosti XXXXX XXXXX s.r.o., XXXXX, ku ktorému neodborným spôsobom pripojil koaxiálny kábel bielej farby a tento viedol ďalej zo spoločných priestorov, cez PVC lišty do bytu č. XXXXX, čím došlo k zníženiu a k ohrozeniu prevádzky internetových a telefónnych služieb v danej lokalite, pričom spoločnosti XXXXX XXXXX XXXXX bola poškodením koaxiálneho kábla spôsobená škoda vo výške 224,81 Eur.
Odôvodnenie: 
      Vyšetrovateľ OR PZ, OKP, OVK XXXXX uznesením sp. zn. ČVS:ORP-1204/1-OVK-ZA-2011 zo dňa 18.10.2011 podľa § 206 ods.1  Tr. por. vzniesol obvinenie XXXXX pre prečin poškodzovania a ohrozovania prevádzky všeobecne prospešnéhoc zariadenia podľa § 286 ods. 1 písm. a)  Tr. zákona na vyššie uvedenom skutkovom základe.
	
V prípravnom konaní sa obv. XXXXX  ku spáchaniu trestného činu, ktorý sa mu kladie za vinu, priznal a vyhlásil, že spáchal skutok, za ktorý je stíhaný. Poškodený XXXXX, spolnomocnený zástupca spoločnosti XXXXX XXXXX XXXXX od obv. XXXXX nežiadal náhradu škody, nakoľko spôsobená škoda vo výške 224,81 Eur bola uhradená obvineným dňa 24.10.2011, o čom svedčí doklad o náhrade škody, ktorý je súčasťou vyšetrovacieho spisu.  

Skutočnosť uzavretia zmieru medzi obvineným XXXXX  a pošk. spol. XXXXX XXXXX XXXXX, zastúpenou XXXXX je zrejmá z písomného zmieru uzavretého dňa 20.12.2011 v kancelárii probačného a mediačného pracovníka Okresného súdu v XXXXX.

Z listinných dôkazov zabezpečených v priebehu prípravného konania vypovedajúcich o osobe páchateľa vyplýva, že obv. XXXXX  doposiaľ nebol súdom potrestaný. Nebol prejednávaný za spáchanie priestupkov.

	XXXXX dňa 27.12.2011  bankovým prevodom uhradil na účet Krajskej prokuratúry v XXXXX č. XXXXX vedenom v XXXXX - pobočka XXXXX sumu 160 eur. 

	V rámci zmieru uzatvoreného medzi obvineným XXXXX  a poškodenou spol.  XXXXX XXXXX XXXXX zastúpenou XXXXX  dňa 20.12.2011 bol určený ako adresát peňažnej sumy určenej na všeobecne prospešné účely občianske združenie XXXXX XXXXX, IČO: XXXXX. Výška peňažnej sumy určenej na všeobecne prospešné účely bola stanovená na 160 eur. Z uvedenej sumy 50 %, t.j. 80 eur patrí štátu na peňažnú pomoc poškodeným podľa osobitného zákona a 50 %, t.j. 80 eur patrí občianskemu združeniu XXXXX XXXXX, IČO: XXXXX, pričom uvedená suma bude bezodkladne poukázaná na účet vedený v XXXXX., pobočka XXXXX, číslo účtu XXXXX.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, na ktorý Trestný zákon ustanovuje trest odňatia slobody s hornou hranicou neprevyšujúcou 5 rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybnosti o slobodnosti, vážnosti  a určitosti tohto vyhlásenia, nahradil škodu spôsobenú činom, zložil na účet prokuratúry peňažnú sumu určenú konkrétnemu adresátovi na všeobecne prospešné účely a táto suma nie je zrejme neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru, akou bol dotknutý verejný záujem,  na osobu obvineného a na jeho osobné a majetkové pomery, možno prijať záver, že rozhodnutie o schválení zmieru je nielen dostačujúce, ale aj odôvodnené. Navyše je potrebné poukázať na skutočnosť, že sám obvinený ako i poškodený udelili súhlas k takémuto rozhodnutiu prokurátora.

	Na základe uvedeného som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaroslava Michulková
prokurátorka